2017. gada 9. maijā Noteikumi Nr. 250

Rīgā (prot. Nr. 23  7. §)

**Grozījumi Ministru kabineta 2015. gada 30. jūnija noteikumos Nr. 352 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2015. gada 30. jūnija noteikumos Nr. 352 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" īstenošanas noteikumi" (Latvijas Vēstnesis, 2015, 128. nr.) šādus grozījumus:

1. Izteikt 4. punktu šādā redakcijā:

"4. Pasākuma ietvaros ir sasniedzami šādi specifiskā atbalsta mērķa uzraudzības rādītāji:

4.1. līdz 2018. gada 31. decembrim finanšu rādītājs – sertificēti izdevumi 545 837 *euro* apmērā;

4.2. līdz 2023. gada 31. decembrim:

4.2.1. iznākuma rādītājs – atbalstu saņēmušo nelabvēlīgā situācijā esošo iedzīvotāju skaits – 100;

* + 1. rezultāta rādītājs – nelabvēlīgā situācijā esoši dalībnieki, kuri pēc aiziešanas (pēc dalības pasākumā) sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie (dalībnieku skaits) – 60."
1. Aizstāt 7. punktā:
	1. skaitli "1 252 127" ar skaitli "1 252 128";
	2. skaitli "187 819" ar skaitli "187 820".
2. Aizstāt 8. punktā vārdus "projektam plānotā" ar vārdu "projekta".
3. Svītrot 13.1.3. apakšpunktu.
4. Svītrot 13.3.5. apakšpunktu.
5. Papildināt noteikumus ar 13.4.1 apakšpunktu šādā redakcijā:

"13.4.1 profesionālās piemērotības noteikšanas sistēmas pilnveidošana atbilstoši šo noteikumu 3. punktā minētās mērķa grupas vajadzībām;".

1. Aizstāt 15.2. apakšpunktā vārdu "tiešās" ar vārdu "pārējās".
2. Izteikt 15.2.1. apakšpunktu šādā redakcijā:

"15.2.1. pakalpojumu (uzņēmuma līgumu) izmaksas šo noteikumu 13.1.1., 13.1.2., 13.2., 13.3.1., 13.3.3., 13.3.4., 13.4., 13.4.1 un 13.5. apakšpunktā minēto atbalstāmo darbību īstenošanai;".

1. Svītrot 15.2.4. apakšpunktu.
2. Izteikt 16. un 17.punktu šādā redakcijā:

"16. Šo noteikumu 15.2.1. apakšpunktā minēto pakalpojumu (uzņēmuma līgumu) ietvaros:

16.1. veselības apdrošināšanas izmaksas šo noteikumu 15.1. apakšpunktā minētajam personālam plāno, ja veselības apdrošināšana paredzēta finansējuma saņēmēja iestādē. Ja personāls ir nodarbināts normālu darba laiku, veselības apdrošināšanas izmaksas ir attiecināmas 100 procentu apmērā. Ja personāls ir nodarbināts nepilnu darba laiku, veselības apdrošināšanas izmaksas nosakāmas atbilstoši nepilnā darba laika noslodzei. Ja personāla atlīdzībai piemēro daļlaika attiecināmības principu, veselības apdrošināšanas izmaksas nosakāmas proporcionāli atlīdzības procentuālajam sadalījumam. Veselības apdrošināšanas izmaksas ir attiecināmas tikai laikposmā, kad personāls ir nodarbināts projektā;

16.2. darba vietas aprīkojuma iegādes izmaksas šo noteikumu 15.1. apakš­punktā minētajam personālam jaunu darba vietu radīšanai vai esošo darba vietu atjaunošanai plāno ne vairāk kā 3 000 *euro* apmērā vienai darba vietai projekta īstenošanas laikā. Ja personāls ir nodarbināts normālu darba laiku, darba vietas aprīkojuma iegādes izmaksas ir attiecināmas 100 procentu apmērā. Ja personāls ir nodarbināts nepilnu darba laiku vai saskaņā ar daļlaika attiecināmības principu, darba vietas aprīkojuma iegādes izmaksas ir attiecināmas proporcionāli slodzes procentuālajam sadalījumam;

16.3. materiāltehnisko līdzekļu iegādes izmaksas šo noteikumu 13.2. un 13.4. apakšpunktā minēto atbalstāmo darbību īstenošanai nepārsniedz 15 procentus no pārējām programmu ieviešanas izmaksām.

17. Šo noteikumu 14.2. apakšpunktā minētās netiešās attiecināmās izmaksas finansējuma saņēmējs plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 15.1. apakšpunktā minētajām izmaksām."

1. Izteikt 22. punktu šādā redakcijā:

"22. Šo noteikumu 13.4.1 apakšpunktā minēto atbalstāmo darbību īsteno finansējuma saņēmējs un finansējuma saņēmēja izvēlēts pakalpojuma sniedzējs. Šīs darbības ietvaros:

22.1. finansējuma saņēmējs nosaka jaunus kritērijus, metodes un instrumentus, kurus izmanto šo noteikumu 3. punktā minētās mērķa grupas personu profesionālās piemērotības noteikšanai, lai novērtētu personas motivāciju, darbspējas, veselības stāvokli, prasmes un iemaņas, kas ir nepieciešamas personas integrācijai darba tirgū;

22.2. finansējuma saņēmējs slēdz līgumu ar pakalpojuma sniedzēju par novērtēšanas metodes iegādi un tulkošanu, tai skaitā par profesionālu tulku un speciālās nozares teksta redaktoru piesaisti, kā arī par projekta īstenošanas personāla apmācību metodes lietošanā;

22.3. finansējuma saņēmējs, ja nepieciešams, piesaistot pakalpojuma sniedzēju, nodrošina informācijas sistēmas (elektroniska rīka) izveidi profesionālās piemērotības novērtējuma datu uzkrāšanai un uzglabāšanai;

22.4. finansējuma saņēmējs nodrošina novērtēšanas metodes un informācijas sistēmas (elektroniska rīka) uzturēšanu."

1. Papildināt 25. punktu aiz vārdiem "profesiju klasifikatora" ar vārdiem "septītajai un".
2. Izteikt 29.5.2. apakšpunktu šādā redakcijā:

"29.5.2. praktisko mācību organizēšanu;".

14. Izteikt 30.1. un 30.2. apakšpunktu šādā redakcijā:

"30.1. papildus šajos noteikumos noteiktajam nodrošina, ka šo noteikumu 3. punktā minētajai mērķa grupai pakalpojumi tiek sniegti atbilstoši normatīvajiem aktiem par kārtību, kādā personas saņem profesionālās rehabilitācijas pakalpojumus un profesionālās piemērotības noteikšanas pakalpojumu;

30.2. papildus šajos noteikumos noteiktajam nodrošina profesionālās rehabilitācijas pakalpojumu un profesionālās piemērotības noteikšanas pakalpojuma atbilstību normatīvajiem aktiem par sociālo pakalpojumu sniedzējiem, kas sniedz profesionālās rehabilitācijas pakalpojumus un profesionālās piemērotības noteikšanas pakalpojumu;".

15. Izteikt 30.6. apakšpunktu šādā redakcijā:

"30.6. piesaistot šo noteikumu 15.1. apakšpunktā minēto projekta īstenošanas un vadības personālu uz darba līguma pamata un paredzot tam atlīdzības izmaksas, nodrošina, ka projekta īstenošanas un vadības personāls tiek piesaistīts uz normālu darba laiku (atlīdzībai var piemērot daļlaika attiecināmības principu) vai nepilnu darba laiku, attiecīgi veicot projekta vadības un īstenošanas personāla darba laika uzskaiti par veiktajām funkcijām un nostrādāto laiku;".

1. Svītrot 30.8. apakšpunktā vārdus "Pēc vadošās iestādes pieprasījuma finansējuma saņēmējs nodrošina šo datu pieejamību izvērtēšanai".
2. Svītrot 30.11. apakšpunktā vārdus "un atbilstoši darbības programmas "Izaugsme un nodarbinātība" papildinājumā noteiktajam informācijas iegūšanas biežumam".
3. Papildināt noteikumus ar 30.12. un 30.13. apakšpunktu šādā redakcijā:

"30.12. piesaista pakalpojuma sniedzējus atbilstoši Publisko iepirkumu likumam;

30.13. pakalpojumu (uzņēmuma) līgumos, kurus slēdz šo noteikumu 15.2.1. apakšpunktā minēto atbalstāmo darbību īstenošanai, avansa maksājumus paredz ne vairāk kā 20 procentu apmērā no attiecīgā līguma summas."

1. Aizstāt 33. punktā skaitli "2019." ar skaitli "2022.".

Ministru prezidents Māris Kučinskis

Labklājības ministra vietā –

Ministru prezidenta biedrs,

ekonomikas ministrs Arvils Ašeradens